Lyra Rivera

Lyra tizennyolc éves kora körül (Kép forrása: https://i.pinimg.com/564x/0a/62/74/0a6274609c2c9b3c7739e75ac707e112.jpg)

### Alternatív nevek

Nemesis lányaMázlista (az apja által)

Lisa River (Dionüsszosz által)

### Család

Nemesis (anya)Isaac Rivera (apa)

Nyx és Erebos (anyai nagyszülők)

Ethan Nakamura (anyai féltestvér)

## Fizikai tulajdonságok

### Faj

Félisten

*"Fél életemben azt hittem, nagyon szeretnék tartozni valahová, valakihez. Most, hogy tudom, hová tartozom, a dolog csak még nehezebb lett - ha nem akarom megtagadni önmagamat, meg kell tagadnom minden mást." - Lyra, mikor megtudja, hogy Nemesis Kronosz mellett áll*

Lyra Rivera egy görög félisten, Nemesis és Isaac Rivera lánya. Noha az anyja és a féltestvére is Kronosz és Titánhadsereg mellett álltak a Második Olümposzi Háborúban, Lyra kitartott a Félvér Tábor csapata mellett.

## Története

### Gyermekkora

Maine államban született, Portlandben. Az apja, Isaac Rivera ügyész volt az egyik helyi jogi irodánál, valódi igazságharcos, valószínűleg ezzel is keltette fel a bosszú istennőjének figyelmét. A viszonyuk viszonylag rövid ideig tartott, Lyra pedig a születése után szinte azonnal a férfihez került.

A legtöbb félistenhez hasonlóan egyáltalán nem ismerte az isteni szülőjét, az apja is jellemzően kerülte a témát, és csak annyit mondott neki Nemesisről, hogy "egy nagyon különleges nő volt", és "sokban hasonlít rá". Lyra és Isaac kapcsolata szoros volt, a férfi próbálta a lehető legbékésebb, és legnormálisabb gyerekkort biztosítani a lánynak, bár sejthető volt, hogy ez nem marad majd fent sokáig.

Noha küzdött a félistenekre jellemző nehézségekkel az iskolában, viszonylag normálisnak volt mondható az előrehaladása (ez valószínűleg annak is köszönhető, hogy kisisten gyermeke). Az iskolában ugyan kiközösítették, és zaklatták, részben problémás személyisége miatt, de volt egyfajta gyanús, természetes szerencséje, amivel a legtöbb támadást egyszerűen ki tudta kerülni. Erről a képességéről az apja tudott, de jellemzően elviccelte, ezzel is megvédve Lyrát attól, hogy az igazság túl korán kiderüljön. Később, a diszlexiája orvoslására korán kezdett nyelvet tanulni, és sikertelen próbálkozások után a némettel és a franciával, a holtnyelvekre terelődött a figyelme - amikor rájött, hogy képes olvasni az ógörögöt, már biztos volt benne, hogy valami nincs rendben. Az apja ekkor még nem osztott meg vele mindent, de elkezdte felfedni az igazságot, ami által Lyra azonnal komolyabb célponttá vált a szörnyek szemében. Tíz és fél éves volt, amikor egy, a házuktól három utcára lévő elhagyatott játszótéren megtámadta egy hárpia. Szerencsére erre az időszakra már a nyomában járt, és figyelte őt egy szatír, aki ki tudta menteni a helyzetből, és közölte az apjával, hogy eljött az idő, hogy a táborba vigye. Isaac számára nagy törést jelentett a lánya elvesztése, de mivel tudta, hogy Lyra élete a tét, ezért nem vitatkozott.

### A Félvér Táborban

Lyrát természetesen nem ismerte el az isteni szülő: mivel Nemesist nem tisztelték igazán, és kabinja sem volt a táborban, így nem sok gyereke számíthatott rá. Ezért a lány a Hermész Kabinba került, és ott töltötte a legtöbb idejét - bár a társai jó szívvel fogadták, nehezen találta a helyét, jelentősen eltérő személyisége miatt. Megkezdte az edzéseit, végre hatékonyan tudott tanulni hasonló képességű fiatalok között.

Ebben az időszakban megismerkedett, és szoros barátságot kötött a szintén el nem ismert Ethan Nakamurával, akit később a "Hermész Kabin másik fekete báránya"-ként írt le. A fiúval jól megértették egymást, sokat beszélgettek, Lyra őt tartotta a legjobb barátjának a táborban töltött évek alatt. Mikor Ethan tizennégy évesen (ekkor Lyra tizenhárom volt), elhagyta a tábort, valószínűleg azért is, mert az anyja nem küldött neki jelet, a lány is arra jutott, hogy megpróbálkozik a hazatéréssel, és a való világbeli élettel.

A terve nem jól sült el - bár nem érte sok támadás, nem tudott beilleszkedni, idegennek érezte magát az életében, és bár az apja örömmel fogadta, a sok külön töltött idő után a kapcsolatukat sem tudták igazán visszaállítani. Lyra nehezen kezelte a nyomást, amivel szembesült, és ez is vezetett ahhoz, hogy tizenöt éves korától dohányozni kezdett, majd nem sokkal később véglegesen visszatért a táborba, és nem is tervezte elhagyni, amíg nagykorú nem lesz.

Tizenhat évesen az anyja elismerte, és immár kimondottá is vált, hogy nem illik a Hermész Kabinba - függetlenül attól, hogy annak lakói ugyanúgy szívesen fogadták, mint bármelyik kisisten gyereket. Sokáig nem tudta, Nemesis miért döntött úgy, hogy figyelmet fordít rá, de mikor megtudta, hogy az istennő Kronosz oldalára állt a háborúban, gyanakodni kezdett, hogy nem puszta jóindulatból. Ekkor hallott ismét Ethanről is, és ekkor tudta meg, hogy az anyai féltestvére... az átállása enélkül is megrázta volna, de így még mélyebb hatást gyakorolt rá. Ő maga arra jutott, nem teheti meg, hogy elárulja a tábort és a társait, akkor sem, ha rokonai és barátai harcolnak majd ellene.

### A játék alatt

A játék kezdetén Lyra felkeresi a Héphaisztosz kabint, miután az egyik tőre elhajlott, és elmegy elszívni egy cigarettát a partra - kellemes/kellemetlen meglepetésben van része, mert hamarosan kap egy Írisz-üzenetet a féltestvérétől, Ethantől, aki próbálja meggyőzni, hogy csatlakozzon hozzá, és Kronosz seregéhez. Megemlíti azt is, hogy beszélt az anyjukkal, és ő is szeretné az oldalán tudni, hiszen egy család. Lyra vitatkozni kezdene, de a fiú nem beszélhet sokáig, így az üzenet hamarosan megszakad... hátrahagy azonban egy karkötőt, rajta egy kis sarlóval, ami kelleni fog ahhoz, hogy újra kapcsolatba tudjanak lépni. Lyra először megijed, majdnem megszabadul a karkötőtől, de végül elteszi, attól való félelmében, hogy ha elhajítja, akkor a bátyja azt hiszi majd, egyáltalán nem kíváncsi rá.

Hamarosan az Athéné kabinhoz megy - eredetileg egy kis taktikai önképzésre, de hamarosan kiderül, hogy éppen tartják az esti zászlózás megbeszélését, így az Athéné és a Hermész kabinosok ott is tartják kicsit. Lyra aktívan részt vesz a taktika kidolgozásában, és ő javasolja azt is, hogy Klaus Savege álcázó képességére támaszkodjanak a zászló megszerzésénél. Ezt később ő árulja el előre a fiúnak, mikor az étkezés után együtt ülnek le cigarettázni - ekkor majdnem elárulja az Írisz üzenetes incidenst is Ethannel, de végül nincs hozzá bátorsága.

A zászlózásnál ő vezeti a zászlóért induló csapatot, amit Klaus rejtve tart - mellette halad Oliver, illetve Charlie is. Kezdetben nagyon jól állnak, hamarosan azonban belefutnak Percy-be és Annabeth-be, így kénytelenek hátrahagyni Olivert, aki visszatartja a fiút. Lyra, Charlie és Klaus továbbmennek a zászló felé, ahol már komoly harcok zajlanak - itt sikerül meggyőzniük egy Hermész lányt, Leah-t, akivel Lyra ugyancsak jó barátságot ápol, hogy lopja el nekik a zászlót. Ezután visszaindulnak - Klaus segít nekik megúszni egy csapdát, Charlie pedig elindul a folyó felé, míg Lyra egy Árész lánnyal, Charával harcol. A harc elhúzódik, és Lyra vesztésre áll, különösen, mikor a lány átmenetileg az egyik tőrét is átalakítja, de Charlie végül időben átér a túloldalra, így a csapatuk megnyeri a játékot. Lyra nem tudja azonnal elengedni a harcot, változatlanul dühös, amiért Chara erősebbnek bizonyult nála, és némileg megcsillan bosszúálló énje is.

Nem sok idejük van ünnepelni, mert Kheirón nem sokkal később magához hívja őt, Percy-t, Beckendorfot, Leah-t és Charlie-t: mint kiderül, az Androméda hercegnő a tábor közelében jár, és a fiúkkal együtt lenne egy egyedülálló lehetőségük lecsapni rá. A lányok elfogadják a javaslatot, és míg Percy és Beckendorf elhelyezik a robbanóanyagot, hogy tönkretegyék a hajót, Lyra vezeti a lányokat a felszíni szörnyek ellen. Kezdetben sikerrel járnak, elintéznek két gorgót és egy kimérát is, de később észreveszik őket, és csapdába esnek: először Khióné, és egy Victoria nevű félisten próbálja elintézni őket, és kiszedni belőlük néhány információt a táborról, de nem járnak sikerrel. Charlie eddigre súlyosan megsebesül és eszméletlen, Lyrát és Leah-t is megkorbácsolják, Beckendorf és Percy sincs jó állapotban, Lyra pedig megpróbál trükközni, és hazudik Victoriának, azt állítva, hogy megfontolta Ethan ajánlatát, és gondolkozik az átálláson. Victoria nem hisz neki, Leah-t viszont kicsit megzavarja a megjegyzése, bár bízik a barátnőjében.

Mielőtt azonban bármit elérnének, megjelenik Kronosz is, Luke testében, Ethannel az oldalán, és nekiáll faggatni a lányokat, Lyra vele szemben is megpróbál kitartani, logikusan hazudni, ahogy ő fogalmaz, de folyamatosan aggódik a testvéréért, aki próbálja menteni a titán előtt, és meggyőzni Kronoszt, hogy szükségük lehet a lányra, és értékesebb nekik élve. Hamarosan Kronosz megpróbálja azzal zsarolni őt és Leah-t, hogy saját magát megvágja, megsebezve ezzel Luke testét, Ethan-t pedig Khiónéval kezdi kínozni, fokozatosan lefagyasztva a kezét. Lyra iszonyodik az egésztől, minden erejére szüksége van, hogy ne áruljon el semmit, Leah pedig közben rádöbben, hogy valójában az egész csak időhúzás, és párhuzamosan Kronosz csapatai alighanem megtámadták már a tábort. Lyra a szabadulása után sikerrel kiüti Khiónét, és Leah-val együtt elintézik Victoriát is, majd átvágnak a szörnyeken, Ethan viszont a hajón marad, amint a fagy istennője elengedi, lerohan a hajó gyomrába. Percy, Charlie és Beckendorf is sikerrel elhagyják az Androméda hercegnőt, de már egészen közel járnak a táborhoz, így nincs más esély, csak felrobbantani. Lyra teljesen kiborul, tudja, hogy ezzel gyakorlatilag megölné a bátyját, és először meg is állítja Leah kezét, utána viszont tudatosul benne, hogy mindenki más halhat meg, ha nem cselekszik időben... vagyis végül elengedi, és hagyja, hogy megnyomják a gombot. A történtek után teljesen összeomlik, gyilkosnak érzi magát, és katatón módon hajtja végre a további feladatokat, a maradék cigarettáit szívva.

## Személyiség

Lyra rendkívül erős igazságérzettel rendelkezik, és ezzel kapcsolatban elég kérlelhetetlen is. Akár ellene, akár más ellen követnek el igazságtalanságot, érzékeny rá, és kész megtorolni. Megveti a túlzott büszkeséget és nagyképűséget, és előszeretettel lehűti a hencegőket néhány cinikus megjegyzéssel. Nem felejt, és nem bocsát meg - ha valaki egyszer hátbaszúrta, az illető jobb, ha mindig vigyáz, mert Lyra előbb vagy utóbb megtorolja a rajta esett sérelmet. Ezen tulajdonságai miatt sokan kissé kerülik is, és akár egyenesen félelmetesnek találják - ad neki egy jellegzetes kisugárzást, amivel nem vonzza a barátokat.

Szintén igaz rá, hogy nagyon eltökélt, ha látja maga előtt a célt, és végletekig kitartó - szinte már túlságosan is. Ha valakit egyszer közel enged magához, és sikerrel kialakít egy barátságot, a személyisége jelentősen megváltozik, sokkal kedvesebb lesz, és végletekig hűséges. Nem tűri, hogy átverjék, de ő sem hajlandó azt megtenni másokkal. Nagyon ritkán hazudik, általában kíméletlenül őszinte, azzal sem törődik, ha esetleg megbánt másokat a szavaival. Nem kifejezetten hirtelen haragú - nagyon sokáig képes megőrizni a türelmét.

Lyra legtöbb döntését egy szigorú morális kódhoz méri: amíg ezt a kódot védi, minden esetben úgy véli, a cél szentesíti az eszközt, és képes akár kegyetlenebb lépésekre is. Amennyiben viszont egy lépéssel áthágná, azt semmilyen körülmények között nem hajlandó meghozni. Intelligens lány, gyorsan tanul, így veszélyes ellenféllé válhat.

### Végzetes hiba

Lyra végzetes hibája, hogy úgy véli, senkire nem számíthat a világon, csak saját magára. Annak ellenére, hogy vannak emberek, akiket a barátainak tart, ez a meggyőződés mélyen beleivódott a személyiségébe, és sok esetben képes veszélybe sodorni. Nem kér, vagy akár egyenesen elutasít segítséget, mert úgy véli, egy helyzetet egyedül neki magának kell megoldania.

## Megjelenés

Lyra tizennyolc éves lány, sötétszürke szemekkel, és fekete, nagyjából a válláig érő hajjal - harci edzésekhez általában összefogja, hogy ne lógjon a szemébe. A vonásai enyhén ázsiaiak, apai ágról - Isaac Rivera anyja volt kínai származású. A bőre elég sápadt, és meglehetősen magas, nyúlánk lány - több fiúnál is magasabb, de elég vékony ahhoz, hogy legtöbben gyengének nézzék.

Általában fekete ruhákat visel, de van egy világosszürke, vékony kabátja, amit nagyon szeret, és gyakran hord. A Félvér Táborban általában a narancssárga tábori pólót hordja, a nyakában pedig a láncot az éves gyöngyökkel. Csatában könnyű bőrpáncélt hord csak, amiben gyorsan tud mozogni, tekintve, hogy az egész harci stílusa a sebességre és a mozgékonyságra épít.

A hangja viszonylag mély.

## Képességek

* Figyelemhiányos hiperaktivitás zavar (ADHD): A halandó világban betegségként azonosítják, valójában a fő oka, hogy Lyra nagyon gyors reflexekkel, és kiélezett figyelemmel bír, ami segíti a harcban.
* Diszlexia: Lyrának nehezére esik angol szövegeket olvasni, de könnyen boldogul az ógöröggel.
* Tőrforgatás: Lyra kevesebbet edzett karddal, viszont nagyon magas szintre fejlesztette két sai-tőrének forgatását, a fegyver jellegzetességeiből adódóan kreatívan tudja őket felhasználni, és sokszor olyan sebességgel mozgatni, hogy alig látható.
* Késdobás - jól kezeli a dobókéseket, nagy pontossággal céloz velük.
* Tychokinézis: Nemesis lányaként képes uralkodni a valószínűségek felett egy bizonyos szinten - például természetellenesen szerencsésnek tűnhet.
* Átmeneti időre blokkolni képes más félistenek képességeit.
* Ha az illetőn Achilles átka van, képes meglátni a gyengepontot.
* Enyhén manipulálhatja az elmét, ha az illetőnek oka van rá, bosszúvágyat ébreszthet benne.
* Amikor megsérül, átmenetileg gyorsabbá és erősebbé válik.

### Tárgyak a tulajdonában

* Dioskouroi: Lyra két mennyei bronzból készült tőre, amit a legtöbb fegyverhez hasonlóan a Héphaisztosz kabinban kovácsoltak. A nevüket Castorról és Polluxról kapták, akik a mítosz egyik változata szerint Nemesis gyermekei voltak, akiket Léda csak felnevelt. Mivel Dionüsszosz két fiát a táborban ugyancsak ezekről az ikrekről nevezték el, a fegyverek neve nyer egy új, szomorúbb jelentést, amikor Castort megölik a Labirintus Csatájában - Lyra egyfajta emlékeztetőként is tekint rájuk, hogy miért nem hagyhatja cserben a tábort, akármekkora a nyomás.
* Dobókések: Általában mindkét csizmájába tűzve hord egy-egy dobókést, hogy végső esetben azokkal védje meg magát.

## Kapcsolatok

**Nemesis**

Lyra személyesen nem ismeri Nemesist, de természetesen érdeklődött iránta, mint ahogy bármelyik kislány az anyja után. Remélte, hogy az anyja tiszteletreméltó, és jó oka van a döntésre, hogy nem ismerte el őt. Mikor az elismerés mégis megtörtént, először örült, és becsülte az istennőt, sajnálta, és kissé igazságtalannak érezte, hogy nincs kabinja, és nem kapja meg azt a tiszteletet, amit mások - azonban a döntése, hogy Kronosz mellé áll, kicsit megmérgezte a véleményét róla, Lyra ugyanis úgy vélte, nincs olyan ok, ami indokoltá teszi ezt.

**Isaac Rivera**

Lyra szoros kapcsolatot ápolt az apjával, és egy boldog gyerekkort köszönhet neki, de a távol töltött évek alatt kissé elsodródtak egymástól. Még mindig szereti, és még mindig törődik a biztonságával, de nem értik meg egymást olyan mélyen, mint régen.

**Ethan Nakamura**

Noha a rokonságukról nem tudtak, Ethan és Lyra közel álltak egymáshoz abban a három évben, amit együtt töltöttek a táborban. Hasonló személyiségük és gondolataik miatt jól megértették egymást, ugyanúgy kilógtak a környezetükből, ami egy szoros barátság alapját jelentette. Lyrát legalább annyira megrázta, hogy a fiú ellensége lett, mint az, hogy az anyja Kronosz mellett áll - és ezt csak súlyosbította, hogy megtudta, a bátyjáról van szó.

**Klaus Savege**

Amióta visszatért a táborba, Lyra kevesekkel tudott szorosabb barátságot kialakítani, de Klaus közéjük tartozik. A fiú Hekaté fia, és maga is jónéhány problémával küzd, ahogy Lyra fogalmaz "eléggé szét van esve", vagyis remekül tudnak egymásnak morális támogatást nyújtani egy-egy cigi mellett.

## Érdekességek

* Lyra nevéhez az ötletet az "Úr Sötét Anyagai" regények adták, de az ottani főhősnővel ellentétben a nevét hosszú í-vel, Lírának ejti, mint a Lant csillagképben.
* Karakterképeit az Omniscient Reader's Viewpoint c. webnovellából Han Sooyoung adja.
* Amikor Nemesis elismerte, egy mérleg szimbólum jelent meg a feje felett.
* Lyra kedvenc színe a fekete.
* MBTI személyiségtípusa INFJ-T.
* Alignmentje "Chaotic good".
* Szinkronhangjai lennének: angolul Rebecca Shoichet, magyarul pedig Peller Anna.
* Karaktertémája a Two Steps from Helltől a Nemesis.

* A játékosok egy workshopja során a megalkotója Lyrának is tervezett egy "akciófigurát" a Hero Forge játékkal: